უნივერსიტეტის ღონისძიებების პორტალი

“IT პროექტების მართვა" - უფასო ტრენინგი სტუდენტებისთვის
2015-08-07 12:57 (Asia/Dubai)
საქართველოს ეკონომიკისა და მდგრადი განვითარების სამინისტროს სსიპ ინოვაციების და ტექნოლოგიების სააგენტოს ორგანიზებით, ილიას სახელმწიფო უნივერსიტეტში 20 აგვისტოდან 28 სექტემბრის ჩათვლით გაიმართება ტრენინგი თემაზე: “IT პროექტების მართვა”. ტრენინგს გაუძღვება სააგენტოს და უკრაინული ტრენინგ ცენტრის “Skill Up” მიერ გადამზადებული ტრენერი გიორგი ხალათიანი.
40 საათიანი კურსი განკუთვნილია 17-დან 22 წლამდე ახალგაზრდებისთვის. ტრენინგში მონაწილეობა შეუძლია ნებისმიერ მსურველს, რომელიც დაინტერესებულია IT პროექტების მართვით. სასურველია ინგლისური ენის საშუალო დონეზე ცოდნა.
ინფორმაცია ტრენერის შესახებ:
გიორგი ხალათიანი – საინფორმაციო ტექნოლოგიების სფეროში მოღვაწეობა 2009-2011 წლებში დაიწყო შავი ზღვის საერთაშორისო უნივერსიტეტის IT დეპარტამენტში. 2012-2013 წლებში მუშაობდა კონსტანტა ბანკის საინფორმაციო ტექნოლოგიების მხარდაჭერის განყოფილების სპეციალისტად. 2013-2015 წლებში გახდა ამავე ბანკის IT დეპარტამენტის სისტემური ადმინისტრატორი. 2015 წლის აპრილიდან დღემდე მუშაობს TBC ბანკში IT სპეციალისტად.
კურსი მოიაცვს IT პროექტების მენეჯმენტის საფუძვლებს, სწავლება წარიმართება ლექციების, პრაქტიკული და დამოუკიდებელი სამუშაოების ფორმატში.
ტრენინგის განრიგი :
ხანგრძლივობა/ თარიღი/ თემა
2.5 20/08/15 INTRODUCTION TO PROJECT MANAGEMENT
2.5 24/08/15 25 Q&A
2.5 26/08/15 TRANSLATING NEEDS INTO REQUIREMENTS
2.5 31/08/15 PROJECT LIFE CYCLE
2.5 02/09/15 ESTABLISHING BUSINESS CASE
2.5 04/09/15 BUSINESS MODELING (PART1)
2.5 07/09/15 BUSINESS MODELING (PART2)
2.5 09/09/15 PLANNING AND ESTIMATION
2.5 11/09/15 ORGANIZATION STRUCTURES
2.5 14/09/15 LEADERSHIP
2.5 16/09/15 PROJECT MONITORING AND CONTROL
2.5 18/09/15 MANAGING OBJECTIVE AND SCOPE
2.5 21/09/15 MANAGING SOFTWARE PROJECTS
2.5 23/09/15 MANAGING QUALITY
2.5 25/09/15 MANAGING PROJECT CONFLICT
2.5 28/09/15 MOTIVATION
ადგილმდებარეობა: ქ. თბილისი, ილიას სახელმწიფო უნივერსიტეტი
დრო: 20 აგვისტოდან 28 სექტემბრის ჩათვლით, 19:00 – 21:00 საათამდე.
ტრენინგში მონაწილეობის მისაღებად გთხოვთ გაიაროთ რეგისტრაცია ბმულზე: http://goo.gl/forms/UX0QA77jIJ
ტრენინგი არის უფასო, მაგრამ ტრენინგის გავლას შეძლებენ მხოლოდ შერჩეული კანდიდატები. მონაწილეთა გადარჩევა მოხდება სამოტივაციო წერილისა და გასაუბრებების საფუძველზე. შესარჩევი პროცესის გავლის გარეშე, მონაწილეები ტრენინგზე არ დაიშვებიან.
რეგისტრაცია მიმდინარეობს 19 აგვისტოს ჩათვლით.

დისკუსია თემაზე: მშვიდობისა და თანამშრომლობის დამყარების პერსპექტივები რუსულ-უკრაინულ კრიზისთან დაკავშირებით
2015-08-03 19:00
3 აგვისტოს, 19:00 საათზე, ილიას სახელმწიფო უნივერსიტეტის A101 აუდიტორიაში, ჰამბურგის უნივერსიტეტის მშვიდობის კვლევის და უსაფრთხოების პოლიტიკის ინსტიტუტისა (IFSH) და ილიას სახელმწიფო უნივერსიტეტის მიერ ორგანიზებული საზაფხულო სკოლის ფარგლებში, გაიმართება დისკუსია თემაზე: მშვიდობისა და თანამშრომლობის დამყარების პერსპექტივები რუსულ-უკრაინულ კრიზისთან დაკავშირებით.
დისკუსია წარიმართება ინგლისურ ენაზე.
დეტალური ინფორმაცია იხილეთ თანდართულ დოკუმენტში.
დრო: 3 აგვისტო, 19:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ. №32)
დასწრება თავისუფალია.

ინოვაციურ გამოგონებათა გამოფენა - სპონსორობის შესაძლებლობა
2015-07-29 16:58

ილიაუნის ბიზნესის სკოლის მობილური აპლიკაციის პრეზენტაცია
2015-07-28 12:00
28 ივლისს, 12:00 საათზე, ილიას სახელმწიფო უნივერსიტეტის E 301 აუდიტორიაში ჩატარდება ილიაუნის ბიზნესის სკოლის მობილური აპლიკაციის პრეზენტაცია.
აპლიკაცია შეიქმნა როგორც ილიაუნის ბიზნესის სკოლის სტუდენტებისათვის, ისე ნებისმიერი დაინტერესებული პირისათვის. აპლიკაციის მეშვეობით, მომხმარებელს ექნება საშუალება, პირდაპირ მიიღოს ინფორმაცია უნივერსიტეტის სივრცეში მიმდინარე დასაქმების ფორუმების, კვლევების, ვაკანსიების, კონკურსების, საჯარო შეხვედრებისა და საბოლოო სიახლეების შესახებ; აპლიკაციის მეშვეობით ასევე შესაძლებელი იქნება წვდომა არგუსზე.
დრო: 28 ივლისი, 12:00 საათი
ადგილმდებარეობა: ილიას სახელმწიფო უნივერსიტეტის E 301 აუდიტორია (ჩოლოყაშვილის გამზ. №3/5)
დასწრება თავისუფალია.

ილიას სახელმწიფო უნივერსიტეტმა და ბაზისბანკმა აბიტურიენტებისა და სტუდენტებისთვის ერთობლივი სასტიპენდიო პროგრამა შეიმუშავეს
2015-07-24 16:00
24 ივლისს, 16:00 საათზე, ილიას სახელმწიფო უნივერსიტეტსა და ბაზისბანკს შორის გაფორმდება ურთიერთთანამშრომლობის მემორანდუმი და გაიმართება ერთობლივი სასტიპენდიო პროგრამის პრეზენტაცია.
პროგრამა გულისხმობს სასტიპენდიო ვაუჩერის დაწესებას იმ წარმატებული სტუდენტებისთვის, რომლებიც სწავლას ილიას სახელმწიფო უნივერსიტეტში სან დიეგოს სახელმწიფო უნივერსიტეტის საბაკალავრო პროგრამებზე გააგრძელებენ კომპიუტერულ და ელექტრულ ინჟინერიაში. აღნიშნული საბაკალავრო პროგრამების კურსდამთავრებულები მიიღებენ ამერიკულ დიპლომს.
ილიას სახელმწიფო უნივერსიტეტისა და ბაზისბანკის ერთობლივი სასტიპენდიო პროგრამის მოცულობა 2015 წლისთვის 20 000 ლარია, რაც გულისხმობს ერთჯერადად ათი 2000-ლარიანი სასტიპენდიო ვაუჩერის (გადასახადების ჩათვლით) გაცემას.
სასტიპენდიო ვაუჩერის ერთჯერადად მიღების შესაძლებლობა ექნებათ:

აბიტურიენტებს, რომლებიც 2015 წლის ერთიანი ეროვნული გამოცდების შედეგად ჩაირიცხებიან ილიას სახელმწიფო უნივერსიტეტში სან დიეგოს სახელმწიფო უნივერსიტეტის საბაკალავრო პროგრამებზე (ელექტრონული ინჟინერია; კომპიუტერული ინჟინერია) და, გამოცდებზე მიღებული ქულების რეიტინგით, იქნებიან ამ პროგრამებზე ჩარიცხულ პირველკურსელთა შვიდეულში (სულ გაიცემა შვიდი 2000-ლარიანი სასტიპენდიო ვაუჩერი).
სტუდენტებს, რომლებიც 2015 წლის მობილობის შედეგად გადმოვლენ ილიას სახელმწიფო უნივერსიტეტში სან დიეგოს სახელმწიფო უნივერსიტეტის საბაკალავრო პროგრამებზე (ელექტრონული ინჟინერია; კომპიუტერული ინჟინერია). შერჩევის კრიტერიუმებს გაგაცნობთ პრეზენტაციაზე. (სულ გაიცემა სამი 2000-ლარიაინი სასტიპენდიო ვაუჩერი) .

მემორანდუმის გაფორმების შემდეგ, სტუმრებს ექნებათ შესაძლებლობა, დაესწრონ სან დიეგოს სახელმწიფო უნივერსიტეტის საბაკალავრო პროგრამების პრეზენტაციას, რომელსაც გაუძღვება სან დიეგოს სახელმწიფო უნივერსიტეტის საქართველოს კამპუსის დეკანი, კენ უოლში; ასევე, დაათვალიერონ ილიას სახელმწიფო უნივერსიტეტის მომავლის სამრეწველო ინოვაციების ლაბორატორია (ფაბლაბი) და ილიას სახელმწიფო უნივერსიტეტის კომპიუტერული თამაშების ლაბორატორია (გეიმლაბი).
ღონისძიებაზე დასწრება თავისუფალია.
დრო: 24 ივლისი, 16:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი (ჩოლოყაშვილის გამზ. №3/5)
დღის განრიგი
24 ივლისი, 16:00-18:00
16:00-16:15 – მისასალმებელი სიტყვები

გიგა ზედანია, ილიას სახელმწიფო უნივერსიტეტის რექტორი
კენ უოლში, სან დიეგოს სახელმწიფო უნივერსიტეტის საქართველოს კამპუსის დეკანი
დავით ცაავა, ბაზისბანკის გენერალური დირექტორი

16:15-16:20 – ურთიერთთანამშრომლობის მემორანდუმის ხელმოწერის ცერემონია
16:20-16:40 – სან დიეგოს სახელმწიფო უნივერსიტეტის საბაკალავრო პროგრამების პრეზენტაცია: კენ უოლში, სან დიეგოს სახელმწიფო უნივერსიტეტის საქართველოს კამპუსის დეკანი
16:40-17:00 ფურშეტი
17:00-17:30 – ტური ილიას სახელმწიფო უნივერსიტეტის ფაბლაბსა და გეიმლაბში
სან დიეგოს სახელმწიფო უნივერსიტეტი (SDSU), ათასწლეულის გამოწვევის ფონდი – საქართველოს უმაღლესი განათლების კომპონენტის ფარგლებში, სტუდენტებს სთავაზობს მაღალი ხარისხის, საერთაშორისო აკრედიტაციის მქონე (ACS, WASC ) საბაკალავრო პროგრამებს საინჟინრო და ტექნოლოგიურ (STEM) დარგებში. კურსდამთავრებულები მიიღებენ ამერიკულ დიპლომს. სტუდენტებს აგრეთვე ექნებათ შესაძლებლობა ერთი სემესტრით ან ერთი წლით სწავლა განაგრძონ სან დიეგოს სახელმწიფო უნივერსიტეტის კალიფორნიის კამპუსში. აღნიშნული პროგრამები ხელს შეუწყობს საქართველოში საბუნებისმეტყველო და ტექნოლოგიური დარგების განვითარებასა და ქვეყანაში მაღალკვალიფიციური სამუშაო ძალის მომზადებას. პროექტი ხორციელდება აშშ-ის ათასწლეულის გამოწვევის კორპორაციის (MCC) მეორე კომპაქტის ფინანსური მხარდაჭერით.

ილიაუნის სამეცნიერო კაფეში: შეხვედრა მიხეილ მებონიასთან
2015-07-21 16:00
21 ივლისს, 16:00 საათზე ილიას სახელმწიფო უნივერსიტეტის E 207 აუდიტორიაში ილიაუნის სამეცნიერო კაფე გიწვევთ შეხვედრაზე საბუნებისმეტყველო მეცნიერებებისა და საინჟინრო ფაკულტეტის დოქტორანტთან, მიხეილ მებონიასთან.
შეხვედრის თემაა: ნანომესრული ფენების ელექტრონული თვისებები
მომხსენებელი დოქტორანტი მიხეილ მებონია მოგვითხრობს იულიხის კვლევით ცენრში (გერმანია) ბოლო ხანებში ჩატარებული გაზომვების შედეგებზე.
“ჩვენ ვიკვლევთ პერიოდულ ნანოსტრუქტურებს, კერძოდ Au და Si ნანომესრულ თხელ ფირებს. კვლევა ფოკუსირებულია ფირების ელექტრონულ მახასიათებლებზე. ნანომესერი კრძალავს ელექტრონების ზოგიერთ კვანტურ მდგომარეობას, რის შედეგადაცამოვარდნილი ელექტრონები გადადის უფრო მაღალ ენერგეტიკულ მდგომარეობებში. ეს გადასვლები დრამატულად ცვლიან ელექტრონულ მახასიათებლებს და თავს იჩენს ახალი კვანტური ეფექტები. კერძოდ, Au-ში ვიღებთ წინაღობის მკვეთრ შემცირებასზეგამტარობის ნიშნებით, ხოლო Si-ში – n-ტიპის ლეგირებას. ეს ეფექტები საინტერესოა, როგორც ფუნდამენტური, ასევე გამოყენებების თვალსაზრისით”.
დრო: 21 ივლისი, 16:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. 3/5)
დასწრება თავისუფალია.

ილიაუნის 2015 წლის მაგისტრების გამოსაშვები ცერემონია
2015-07-19 19:00
19 ივლისს, 19:00 საათზე, გიწვევთ ილიას სახელმწიფო უნივერსიტეტის 2015 წლის მაგისტრების გამოსაშვებ ცერემონიაზე.
ღონისძიებას გახსნის და სტუდენტებს უნივერსიტეტის დასრულებასა და ცხოვრების ახალი ეტაპის დაწყებას მიულოცავს ილიას სახელმწიფო უნივერსიტეტის რექტორი, გიგა ზედანია.
ტრადიციულად, წელსაც ჩავატარეთ კონკურსი და გამოვლინდა გამარჯვებული კურსდამთავრებული, რომელიც გამოსაშვებ ცერემონიაზე სიტყვით გამოვა.
ღონისძიების ოფიციალური ნაწილი მაგისტრებისთვის ყველაზე დასამახსოვრებელი რიტუალით – ქუდების ცაში აყრით დასრულდება.
ცერემონიას მუსიკალურად გააფორმებს ილიაუნის ვოკალური ჯაზ-ბენდი.
დრო: 19 ივლისი, 19:00 საათი
ადგილმდებარეობა: ილიაუნის ბოტანიკის ინსტიტუტი
18:30 საათიდან აბანოებთან მობილიზებული იქნება სამარშრუტო ტაქსი, რომელიც სტუმრებს მოემსახურება.
გელოდებით.

ილიაუნი და Start up Grind თბილისი მასპინძლობს ინდრეკ რებეინს და კაი აილენდს
2015-07-16 18:00
16 ივლისს, 18:00-დან 20:00 საათამდე, ილიას სახელმწიფო უნივერსიტეტის წიგნის სახლში „ლიგამუსი“ ილიას სახელმწიფო უნივერსიტეტი და Start up Grind თბილისი მასპინძლობს ინდრეკ რებეინს და კაი აილენდს.
„სტარტაპ გრაინდი“ არის გლობალური „სტარტაპ“ თანამეგობრობა, რომლის მიზანია, გაანათლოს, შთააგონოს და დააკავშიროს ახალგაზრდა მეწარმეები. ის ყოველთვიურად მასპინძლობს ღონისძიებებს 40 ქალაქსა და 20 ქვეყანაში, სადაც მონაწილეობენ ადგილობრივი დამფუძნებლები, ინოვატორები, განმანათლებლები და ინვესტორები. ისინი ერთმანეთს უზიარებენ პერსონალურ ისტორიებს და წარმატებული კომპანიების მუშაობის გამოცდილებას. „სტარტაპ გრაინდის“ სისტემატური ინტერვიუები, შეხვედრები და წლიური კონფერენციები ხელს უწყობს მასში მომუშავე ადამიანების ერთმანეთთან დაკავშირებას, „სტარტაპებს“ კი აძლევს საშუალებას, გახდნენ ძლიერი ქსელის ნაწილი, ჩამოაყალიბონ მნიშვნელოვანი კავშირები და მიიღონ შთაგონება მომავალი განვითარებისთვის.
ინდრეკ რებეინი ტექნოლოგიების მთავარი ოფიცერია კომპიუტერული ტექნიკის აქსელერატორ კომპანიაში BuiltIt. ის ძირითადად მოღვაწეობს ელექტრონიკის ინდუსტრიის სფეროში. 2012 წელს, ინდრეკი ესტონეთში გამართული შვედური ბიზნესდაჯილდოების მიერ აღიარებული იქნა წლის ახალგაზრდა მეწარმედ, ელექტრონიკის საინჟინრო მომსახურების ბიურო “ჰეჯჰოგისთვის” გაწეული სამუშაოსთვის. 2014 წელს, ინდკერი შეუერთდა ტექნიკის აქსელერატორი კომპანია BuiltIt-ის ბირთვულ გუნდს იმისასთვის, რომ დაეხმაროს ახალ „სტარტაპებს“ იდეების განმტკიცებასა და მათი ბიზნესის სწორად წარმართვაში.
კაი აილენდის სამუშაო გამოცდილება მიმართულია სოციალური მედიამარკეტინგისა და სოციალური და სამომხმარებლო კმაყოფილებისკენ ორიენტირებული ბრენდების შექმნისკენ. ამჟამად კაი მუშაობს ფონდთან Garage48, სადაც ორგანიზებას უწევს ჰაკატონებს აღმოსავლეთ ევროპაში, აზიასა და აფრიკაში, რითაც აძლიერებს „სტარტაპების“ ადგილობრივ ეკოსისტემებს, ეხმარება „სტარტაპებსა“ და კორპორაციებს შორის ორმხრივად მომგებიანი კავშირების დამყარებას. კაის სჯერა, რომ ახლად წამოწყებული „სტარტაპის“ თემი უნდა ემყარებოდეს იმ დამოკიდებულებას, რომლის მიხედვითაც, დახმარების სანაცვლოდ, ისინი დაეხმარებიან სხვებს. კაის მიზანია, დააკავშიროს „სტარტაპების“ დამფუძნებლები წარმატებულ მეწარმეებთან ნამდვილი ინოვაციის შესაქმნელად.
დეტალური ინფორმაციისთვის ეწვიეთ ბმულს.
დრო: 16 ივლისი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. #32)

ვორკშოპი: დროებითი პავილიონი ან Pop-up Space ურბანულ გარემოში
2015-07-16 11:33
ილიას სახელმწიფო უნივერსიტეტი, საბუნებისმეტყველო მეცნიერებებისა და საინჟინრო ფაკულტეტის არქიტექტურის პროგრამის ფარგლებში, ამერიკის შეერთებული შტატების საელჩოს მხარდაჭერით, 2015 წლის სექტემბერში აწყობს ვორკშოპს: „დროებითი პავილიონი ან Pop-up Space ურბანულ გარემოში“. ვორკშოპის მიზანია ახალგაზრდა თაობამ გააცნობიეროს “მწვანე” არქიტექტურის ფილოსოფია, გაითვალისწინოს ბუნებრივი რესურსების გამოყენების პრინციპები, გაუფრთხილდეს და დაიცვას არსებული რესურსები.
ვორკშოპს გაუძღვებიან ილიას სახელმწიფო უნივერსიტეტის პროფესორები, საერთაშორისო ექსპერტი, BuroHappold Engineering-ის წევრი ანა სერა, მწვანე მშენებლობის საბჭო საქართველოს წარმომადგენელი (http://gbc.org.ge) და სხვადასხვა ფონდის ხელმძღვანელები.
ვორკშოპში მონაწილეობის მისაღებად ილიას სახელმწიფო უნივერსიტეტი იწვევს არქიტექტურის და საინჟინრო მიმართულების მე-2, მე-3 და მე-4 კურსის ბაკალავრებსა და მაგისტრანტებს.
ვორკშოპის დასრულების შემდეგ მოეწყობა ნამუშევრების გამოფენა. საუკეთესო ნამუშევრები დაიბეჭდება კრებულის სახით. თითოეულ მონაწილეს გადაეცემა სერტიფიკატი.
დაინტერესებულ სტუდენტებს, გთხოვთ, გამოაგზავნოთ CV და პორტფოლიო (5 ნამუშევარი) ელექტრონულ მისამართზე: popupcity@iliauni.edu.ge
წარმოდგენილი მონაცემების საფუძველზე შეირჩევა 20 სტუდენტი.
საბუთების გამოგზავნის ბოლო ვადაა: 15 აგვისტო
საკონტაქტო ინფორმაცია:
ვორკშოპის ორგანიზატორი და კოორდინატორი: ია კუპატაძე
ელფოსტა: popupcity@iliauni.edu.ge

სამაგისტრო ნაშრომების დაცვა - საბაზო და საშუალო სკოლის საგნის/საგნობრივი ჯგუფის მასწავლებლის მომზადებისა და განათლების ადმინისტრირების სამაგისტრო პროგრამებზე
2015-07-16 10:00
16 ივლისს, 10:00-დან 13:00 საათამდე, ილიას სახელმწიფო უნივერსიტეტის G 106 აუდიტორიაში შედგება საბაზო და საშუალო სკოლის საგნის/საგნობრივი ჯგუფის მასწავლებლის მომზადებისა და განათლების ადმინისტრირების სამაგისტრო ნაშრომების საჯარო დაცვის პლენარული სესია. შემდეგ დაცვა გაგრძელდება სექციებში.
სამაგისტრო ნაშრომების დაცვაზე დასწრება შეეძლება ნებისმიერ დაინტერესებულ პირს.
დრო: 16 ივლისი, 10:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)

სამაგისტრო ნაშრომების დაცვა - საბაზო და საშუალო სკოლის საგნის/საგნობრივი ჯგუფის მასწავლებლის მომზადებისა და განათლების ადმინისტრირების სამაგისტრო პროგრამებზე
2015-07-16 10:00
16 ივლისს 10:00-დან 13:00 საათამდე, ილიას სახელმწიფო უნივერსიტეტის G 106 აუდიტორიაში შედგება საბაზო და საშუალო სკოლის საგნის/საგნობრივი ჯგუფის მასწავლებლის მომზადებისა და განათლების ადმინისტრირების სამაგისტრო პროგრამებზე სამაგისტრო ნაშრომების დაცვა. დაცვა, ილიაუნის მეცნიერებისა და ხელოვნების ფაკულტეტთან არსებული განათლების სკოლის საბჭოს სხდომის (2015 წლის 27 მაისი) გადაწყვეტილებით, შედგება საჯაროდ, რაც გულისხმობს იმას, რომ მასზე დასწრების საშუალება ნებისმიერ დაინტერესებულ პირს ექნება.
დრო: 16 ივლისი, 10:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. №1)
დასწრება თავისუფალია.

საქველმოქმედო არტ-ფსიქოლოგიური, სარეაბილიტაციო ტრენინგი 13 ივნისის სტიქიით დაზარალებულ ბავშვებთან ილიაუნიში
2015-07-15 11:00
15-19 ივლისს,11:00-დან 13:00 საათამდე, ილიას სახელმწიფო უნივერსიტეტის ბავშვის განვითარების ინსტიტუტში (C 130 ოთახი) ილიაუნის პროფესორი, ფსიქოლოგიის დოქტორი რუსუდან მირცხულავა, პიროვნული განვითარებისა და ინოვაციური პროგრამების ტერენინგცენტრთან ერთად, ატარებს საქველმოქმედო არტ-ფსიქოლოგიურ, სარეაბილიტაციო ტრენინგს 13 ივნისის სტიქიით დაზარალებულ ბავშვებთან. ილიას სახელმწიფო უნივერსიტეტი უზრუნველყოფს ბავშვების ტრანსპორტირებას. ტრენინგის ბოლოს კი თითოეულ მათგანს გადაეცემა საჩუქრები.
დრო: 15-19 ივლისი, 11:00-13:00 საათი
ადგილმდებარეობა: ბავშვის განვითარების ინსტიტუტი, ილიას სახელმწიფო უნივერსიტეტის C 130 ოთახი (ჭავჭავაძის გამზ. №32)

ილიაუნის ხალხური სიმღერის სტუდენტური გუნდი
2015-07-13 18:30
13 ივლისს, 18:30 საათზე, ილიას სახელმწიფო უნივერსიტეტის B202 აუდიტორიაში გაიმართება ილიაუნის ხალხური სიმღერის სტუდენტური გუნდის საანგარიშო კონცერტი. გუნდი, ოთხი წელია, არსებობს და მასში მონაწილეობა 80-მდე სტუდენტმა მიიღო. გუნდი ყოველ კონცერტზე ახალ რეპერტუარს წარადგენს. გუნდის ხელმძღვანელია ასოცირებული პროფესორი თამაზ გაბისონია.
დრო: 13 ივლისი, 18:30 საათი
ადგილმდებარეობა: B 202 აუდიტორია, ილიას სახელმწიფო უნივერსიტეტი (ჭავჭავაძის გამზ. №32)
დასწრება თავისუფალია.

ნიდერლანდური ენისა და კულტურის ცენტრის საინფორმაციო შეხვედრა სტიპენდიებთან დაკავშირებით
2015-07-13 15:00
13 ივლისს, 15:00 საათზე, ილიას სახელმწიფო უნივერსიტეტის S 503 აუდიტორიაში ილიაუნის ნიდერლანდური ენისა და კულტურის ცენტრი პირველი და მეორე კურსის სტუდენტებს იწვევს საინფორმაციო შეხვედრაზე ნიდერლანდებისა და ბელგიის საზაფხულო კურსებთან და ნიდერლანდური ენის შესწავლის პერპექტივებთან დაკავშირებით.
დრო: 13 ივლისი, 15:00 საათი
ადგილმდებარეობა: ნიდერლანდური ენისა და კულტურის ცენტრი, ილიას სახელმწიფო უნივერსიტეტის S კორპუსი, ოთახი 503 (გ. წერეთლის ქ. № 3)
დასწრება თავისუფალია.

ილიაუნის 2015 წლის ბაკალავრების გამოსაშვები ცერემონია
2015-07-12 19:00
12 ივლისს, 19:00 საათზე, გიწვევთ ილიას სახელმწიფო უნივერსიტეტის 2015 წლის ბაკალავრების გამოსაშვებ ცერემონიაზე.
ღონისძიებას გახსნის და სტუდენტებს უნივერსიტეტის დასრულებასა და ცხოვრების ახალი ეტაპის დაწყებას მიულოცავს ილიას სახელმწიფო უნივერსიტეტის რექტორი, გიგა ზედანია.
ტრადიციულად, წელსაც ჩავატარეთ კონკურსი და გამოვლინდა გამარჯვებული კურსდამთავრებული, რომელიც გამოსაშვებ ცერემონიაზე სიტყვით გამოვა.
ღონისძიების ოფიციალური ნაწილი ბაკალავრებისთვის ყველაზე დასამახსოვრებელი რიტუალით – ქუდების ცაში აყრით დასრულდება.
ცერემონიას მუსიკალურად გააფორმებს ილიაუნის ვოკალური ჯაზ-ბენდი.
დრო: 12 ივლისი, 19:00 საათი
ადგილმდებარეობა: ილიაუნის A კორპუსის წინა ეზო (ილია ჭავჭავაძის გამზ. №32)
გელოდებით.

მეწარმე კურსდამთავრებულთა ცენტრის პრეზენტაცია
2015-07-10 19:00
10 ივლისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება მეწარმე კურსდამთავრებულთა ცენტრის პრეზენტაცია. ცენტრში ამ დროისთვის 60-მდე მეწარმე კურსდამთავრებულია გაერთიანებული. პრეზენტაციაზე საუბარი იქნება სამომავლო გეგმებზე, კურსდამთავრებულების მეტად ჩართვაზე საუნივერსიტეტო ცხოვრებაში.
პრეზენტაციაზე სიტყვით წარდგებიან:
გიგა ზედანია – ილიას სახელმწიფო უნივერსიტეტის რექტორი: მისასალმებელი სიტყვა, კურსდამთავრებულთა და მეწარმე კურსდამთავრებულთა ქსელის მნიშვნელობის შესახებ;
ნინო დვალიძე – ილიას სახელმწიფო უნივერსიტეტის რექტორის მოადგილე: მეწარმეობისა და ინოვაციური ეკოსისტემის მნიშვნელობის, მიმდინარე პროექტების შესახებ;
ნინო ენუქიძე – EANET პროექტის კოორდინატორი: მეწარმე კურსდამთავრებულთა ცენტრის მიზნების, ამოცანების და შესაძლებლობების განხილვა, საიტის მოკლე პრეზენტაცია;
მეწარმე კურსდამთავრებულთა ცენტრის ხელმძღვანელი, მაია ნონიაშვილი მეწარმე კურსდამთავრებულებს სასაჩუქრე პაკეტებს გადასცემს. პრეზენტაციის ფარგლებში, მოეწყობა მეწარმე კურსდამთავრებულთა პროფილების ვიდეოჩვენება. პრეზენტაცია დასრულდება ფურშეტით.
დრო: 10 ივლისი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი “ლიგამუსი” (ჭავჭავაძის გამზ. №32)

ილიაუნის ბიზნესის სკოლის საინფორმაციო შეხვედრა პირველკურსელებთან
2015-07-10 15:00
10 ივლისს, 15:00 საათზე, ილიას სახელმწიფო უნივერსიტეტის E 407 აუდიტორიაში, ილიაუნის ბიზნესის სკოლის ადმინისტრაცია პირველკურსელთათვის ატარებს საინფორმაციო შეხვედრას ძირითადი მიმართულების არჩევასთან დაკავშირებით.
დრო: 10 ივლისი, 15:00 საათი
ადგილმდებარეობა: ილიას სახელმწიფო უნივერსიტეტის E 407 აუდიტორია (ჩოლოყაშვილის გამზ. №3/5)

სტუდენტების საყურადღებოდ - წლის შემაჯამებელი დასაქმების ფორუმი ილიაუნიში
2015-07-10 12:00
10 ივლისს, 12:00-დან 17:00 საათამდე, ილიას სახელმწიფო უნივერსიტეტის ოთხივე ფაკულტეტის (მეცნიერებათა და ხელოვნების ფაკულტეტის, საბუნებისმეტყველო მეცნიერებებისა და საინჟინრო ფაკულტეტის, სამართლის სკოლის და ბიზნესის სკოლის) ბაკალავრიატისა და მაგისტრატურის საფეხურების სტუდენტებისათვის B კორპუსის 202 აუდიტორიაში გაიმართება დასაქმების ფორუმი.
ფორუმზე სტუდენტებს ექნებათ შესაძლებლობა, გაეცნონ სხვადასხვა ორგანიზაციის წარმომადგენლებს, შეიტყონ იმ მოთხოვნების შესახებ, რომლებიც ამა თუ იმ კომპანიაში არსებობს და, ზოგადად, დასახონ გეგმები – რაში უნდა გაძლიერდნენ, რომ მათზე მოთხოვნა გაიზარდოს დასაქმების ბაზარზე. ფორუმის მსვლელობისას გამოყოფილი იქნება საპრეზენტაციო დარბაზი, სადაც კომპანიები ჩაატარებენ პრეზენტაციებს. პრეზენტაციების ჩატარების განრიგს გაეცანით ბმულზე.
დასაქმების ფორუმში მონაწილეობას მიიღებენ:

სადაზღვევო კომპანია „ჯიპიაი ჰოლდინგი”
„სოციოლოგი”
შპს „HR პარტნერსი“
„ორბელიანი-საქართველო”
შპს „სან პეტროლიუმ ჯორჯია“
სარეაბილიტაციო და სოციალური ადაპტაციის ცენტრი „აისი“
სასკოლო კვლევების ცენტრი
studentjob.ge
„აი სი ჯგუფი”
არასამთავრობო ასოციაცია ”ჰერა XXI”
Georgian Credit
“საქართველოს ეროვნული ბოტანიკური ბაღი”
„იმედი L”
“ათინათი “
IDFI
იუსტიციის სამინისტროს სსიპ დანაშაულის პრევენციის ცენტრი
სსიპ პრობაციის ეროვნული სააგენტო
თსუ შოთა რუსთაველის ქართული ლიტერატურის ინსტიტუტი
სადაზღვევო კომპანია „ალდაგი”
სსიპ საქართველოს ადვოკატთა ასოციაციის სასწავლო ცენტრი
შპს „არქი“
საქართველოს სოციალურ მუშაკთა ასოციაცია
არასამთავრობო ორგანიზაცია „ახალგაზრდა ადვოკატები”
„ფლიტ მედია”
სადაზღვევო კომპანია „კოპენბური“
„ლიბერთი ბანკი”
თავისუფალ მოქალაქეთა გაერთიანება
„მინიკრედიტი”
„ვისოლ ჯგუფი”
მიკროსაფინანსო ორგანიზაცია “კრედო”
საქართველოს ფოსტა
საქართველოს საკონსტიტუციო სასამართლო
შპს ,,საერთაშორისო კორპორაცია აი სი არ”
შპს ფრანკე ავკასუსი (Franke Caucasus Ltd.)

მონაწილე კომპანიების რაოდენობა იზრდება.
რჩევა: დასაქმების ფორუმზე თან იქონიეთ თქვენი CV-ის რამდენიმე ასლი, რომელსაც კომპანიის წარმომადგენლებს დაუტოვებთ.

გთავაზობთ CV-ის ჩვენ მიერ შემუშავებულ სტანდარტულ ფორმას, რომელიც შეგიძლიათ ჩამოტვირთოთ აქ.

წლის შემაჯამებელი დასაქმების ფორუმი - დამსაქმებელთა საყურადღებოდ
2015-07-10 12:00
10 ივლისს, 12:00-დან 17:00 საათამდე, ილიას სახელმწიფო უნივერსიტეტის ოთხივე ფაკულტეტის (მეცნიერებათა და ხელოვნების ფაკულტეტის, საბუნებისმეტყველო მეცნიერებებისა და საინჟინრო ფაკულტეტის, სამართლის სკოლის და ბიზნესის სკოლის ) ბაკალავრიატისა და მაგისტრატურის საფეხურების სტუდენტებისათვის ილიას სახელმწიფო უნივერსიტეტის B 202 აუდიტორიაში გაიმართება დასაქმების ფორუმი.
ჩვენი სტუდენტებისთვის ძალიან დიდი მოტივაცია იქნება, თუ თქვენი ორგანიზაცია წარმოდგენილი იქნება დასაქმების ფორუმზე. მოტივაციას კი, შემდეგი ფაქტორი განაპირობებს – ფორუმის ერთადერთი მიზანი არ არის დასაქმება. ფორუმზე სტუდენტებს ექნებათ შესაძლებლობა, გაეცნონ თქვენი ორგანიზაციის წარმომადგენლებს, შეიტყონ იმ მოთხოვნების შესახებ, რომლებიც თქვენთან არსებობს და, ზოგადად, დასახონ გეგმები – რაში უნდა გაძლიერდნენ, რომ მათზე მოთხოვნა გაიზარდოს დასაქმების ბაზარზე.
ფორუმის მსვლელობისას გამოყოფილი იქნება საპრეზენტაციო დარბაზი, სადაც თქვენ სურვილისამებრ შეგეძლებათ თქვენი ორგანიზაცია უკეთ გააცნოთ სტუდენტებს და დამსწრე საზოგადოებას. პრეზენტაციები წინასწარ იქნება დაანონსებული.
თუ გსურთ ფორუმში მონაწილეობა, გთხოვთ, შეავსოთ მარტივი სარეგისტრაციო ფორმა არაუგვიანეს 2015 წლის 3 ივლისისა და ჩვენ თავად დაგიკავშირდებით.

ადმინისტრაციული F კორპუსის წინ მდებარე ტერიტორიის კეთილმოწყობა - სტუდენტური კონკურსის დაჯილდოების ცერემონიალი
2015-07-09 17:00
9 ივლისს, 17:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ილიაუნის მიერ გამოცხადებული სტუდენტური კონკურსის – ადმინისტრაციული F კორპუსის წინ მდებარე ტერიტორიის კეთილმოწყობა – დაჯილდოების ცერემონიალი. უნივერსიტეტის ადმინისტრაციის წევრებისაგან შემდგარი ჟიური გამოავლენს სამ გამარჯვებულს, რომელთაგან პირველი ადგილის მფლობელს გადაეცემა საგზური ყაზბეგში.
დრო: 9 ივლისი, 17:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. 3/5)
დასწრება თავისუფალია.

საუნივერსიტეტო კონფერენცია ფსიქოანალიზისა და ფსიქოპათოლოგიის ფუნდამენტურ კონცეპტებზე
2015-07-03 18:00
3 ივლისს, 18:00 საათზე, ილიას სახელმწიფო უნივერსიტეტის A101 აუდიტორიაში, ასოციაციები ”ქართული ფსიქოანალიტიკური სივრცე” და ”მწვანე სახლი”, საქართველოში საფრანგეთის საელჩოსა და ილიას სახელმწიფო უნივერსიტეტის თანადგომით, ატარებს საუნივერსიტეტო კონფერენციას ფსიქოანალიზისა და ფსიქოპათოლოგიის ფუნდამენტურ კონცეპტებზე.
მოხსენებათა განრიგი:
კონფერენციაზე მოხსენებით წარდგებიან ფრანგი ფსიქოანალიტიკოსები:
ოლივიე დუვილი – თემა: ”სტრუქტურალური თეორიები ფსიქოპათოლოგიაში”;
კატრინ სალადენი – თემა: ბავშვთა ფსიქოპათოლოგიის საკითხისათვის: აუტიზმი და ფსიქოზი”.
მომხსენებელთა შესახებ:
ოლივიე დუვილი – ფსიქოანალიტიკოსი, ანთროპოლოგი, Paris 10-Nanterre-ისა და Paris 7 Denis-Diderot-ის უნივერსიტეტების პროფესორი, ფსიქიატრიის განვითარების ასოციაციის საპატიო წევრი, ევროპის ფსიქოანალიტიკური ფონდაციის სამეცნიერო კომიტეტის წევრი, საფრანგეთის ანთროპოლოგთა ასოციაციის საპატიო წევრი, 300-ზე მეტი სტატიისა და რამდენიმე წიგნის ავტორი.
კატრინ სალადენი – ფსიქოანალიტიკოსი, პარიზის ფსიქოანალიტიკური ფორმაციისა და ფროიდიანული კვლევის ასოციაციის წევრი (Espace Analytique), რამდენიმე წიგნისა და სტატიის ავტორი, ბავშვთა ფსიქოანალიტიკოსი პედოფსიქიატრიის სექტორში,
ასოციაცია ”მწვანე სახლის” თანადამფუძნებელი (თბილისი 2006 წ.).
დრო: 3 ივლისი, 18:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ. №32)
დასწრება თავისუფალია.

რევაზ არველაძე და ბერიკა შუკაკიძე თემაზე: "სამაგისტრო კურსი ფეხბურთის მენეჯმენტში"
2015-07-03 14:00
3 ივლისს 14:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლა გიწვევთ შეხვედრაზე საქრთველოს ფეხბურთის ფედერაციის გენერალური მდივანთან რევაზ არველაძესთან და ბერიკა შუკაკიძესთან. მომხსენებლები ისაუბრებენ თემაზე – ” “სამაგისტრო კურსი ფეხბურთის მენეჯმენტში”.
დრო: 3 ივლისი, 14:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)
დასწრება თავისუფალია.

საინფორმაციო შეხვედრა მეცნიერებათა და ხელოვნების ფაკულტეტის პირველკურსელ სტუდენტებთან
2015-07-03 12:00
3 ივლისს, 12:00 საათზე და 15:00 საათზე, ილიას სახელმწიფო უნივერსიტეტის B 202 აუდიტორიაში ილიაუნის მეცნიერებათა და ხელოვნების ფაკულტეტი ამავე ფაკულტეტის პირველკურსელებს იწვევს მომავალი ძირითადი და დამხმარე პროგრამების პრეზენტაციაზე.
მიმდინარე, გაზაფხულის სემესტრის ბოლოს, „არგუსზე“ გაიხსნება ძირითადი და დამატებითი პროგრამების არჩევის რეჟიმი, რათა სწავლების მეორე წლიდან, ანუ 2015-2016 სასწავლო წლის შემოდგომის სემესტრიდან, საშუალება მოგეცეთ გაიაროთ თქვენთვის სასურველი სპეციალობების კურსები. იმისათვის, რომ თქვენი არჩევანი უფრო გააზრებული იყოს, ფაკულტეტის ადმინისტრაციამ დაგეგმა მეცნიერებათა და ხელოვნების ფაკულტეტის საბაკალავრო პროგრამების პრეზენტაციები.
შეხვედრას გაუძღვებიან კურიკულუმის ექსპერტები და პროფესორები, რომლებიც დეტალურად გაგაცნობენ შემდეგ საკითხებს:

ფაკულტეტზე არსებული პროგრამები და მათში შემავალი კონცენტრაციები;
საბაკალავრო საფეხურზე სწავლის მოდელი (პროგრამის სტრუქტურა, ზოგადი მოდულის რაობა, კრედიტების გადანაწილების სქემა ძირითად და დამატებითი პროგრამებს შორის და ა.შ);
ამა თუ იმ სპეციალობის თავისებურებები და ზოგადი მიმოხილვა;
რეკომენდაციები ძირითადი და დამატებითი პროგრამების კომბინაციებისათვის;
“არგუსის” სისტემაში რეგისტრაციის პროცედურის აღწერა;
პასუხი სტუდენტების შეკითხვებზე სასწავლო პროცესთან დაკავშირებით.

პრეზენტაციის დრო: 3 ივლისი, 12:00 საათი / 15:00 საათი
ადგილმდებარეობა: ილიას სახელმწიფო უნივერსიტეტის B 202 აუდიტორია (ჭავჭავაძის გამზ. №32)

CEBRA-ს დირექტორის მოადგილის, ენდრიუ რობინსონის, სემინარი: რისკის ანალიზის ინოვაციური და პრაქტიკული მეთოდები ინვაზიური მავნებლების შემცირების და თავიდან აცილების მიზნით
2015-07-03 09:00
3 ივლისს, 15:30-დან 18:00 საათამდე, ილიას სახელმწიფო უნივერსიტეტის G106 აუდიტორიაში ბიოუსაფრთხოების რისკების ანალიზის ცენტრის (CEBRA) დირექტორის მოადგილე, ენდრიუ რობინსონი, ჩაატარებს სემინარს, სახელწოდებით – რისკის ანალიზის ინოვაციური და პრაქტიკული მეთოდები ინვაზიური მავნებლების შემცირების და თავიდან აცილების მიზნით.
ენდრიუ რობინსონმა ბაკალავრის ხარისხი მოიპოვა მელბურნის უნივერსიტეტში, სტატისტიკის მიმართულებით, შემდგომში მიიღო ორი სამაგისტრო ხარისხი ტყის რესურსებსა და სტატისტიკაში, აშშ-ის შტატების მინესოტის უნივერსიტეტში, ხოლო 1998 წელს ამავე უნივერსიტეტში მოიპოვა მეცნიერებათა დოქტორის ხარისხი ტყის რესუსრების მიმართულებით.
დოქტ. რობინსომა სამუშაო გამოცდილება შეიძინა აიდაჰოს უნივერსიტეტში 1998-2005 წლებში. 2005 წელს გადავიდა მელბურნის უნივერსიტეტის მათემატიკისა და სტატისტიკის ფაკულტეტზე, უფრო ახლო წარსულში კი გახდა ბიოუსაფრთხოების რისკების ანალიზის ცენტრის (CEBRA) წევრი, სადაც ის ამჟამად გახლავთ დირექტორის მოადგილე.
დოქტ. რობინსონს აქვს მდიდარი გამოცდილება სტატისტიკური მონაცემების პრაქტიკული გამოყენების ტყის მართვის და ეკოლოგიის დარგში. ის გახლავთ სტატისტიკური გამოთვლის და გრაფიკის პროგრამული აპლიკაციების კომპლექტი “R”-ის ერთ-ერთი შემქმნელი და მხარდამჭერი. ამჟამად, დოქტ. რობინსონი თავის ექსპერტულ ცოდნას იყენებს ბიოუსაფრთხოების საკითხების და რისკის შეფასების მეთოდების განვითარების მიზნით (ამ შემთხვევაში ბიოუსაფრთხოების რისკების შეფასება გულისხმობს იმ რისკების შესწავლას, რომლებიც ეხება ადამიანის პოპულაციის, სოფლის მეურნეობის და ადგილობრივი ეკოლოგიის ინვაზიურ სახეობებსა და ახალ პათოგენებთან შეჯახებისას).
დრო: 3 ივლისი, 15:30-18:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია (გ. წერეთლის ქ. №1)
დასწრება თავისუფალია.

ილიაუნის ლიტერატურულ კლუბში: შეხვედრა სცენარისტ ქეთი დევდარიანთან
2015-07-02 19:00
2 ივლისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი გიწვევთ ამ სასწავლო წლის ბოლო შეხვედრაზე. კლუბის სტუმარი, სცენარისტი ქეთი დევდარიანი მიხეილ ჯავახიშვილის რომანის -”კვაჭი კვაჭანტირაძე“ – შესახებ ისაუბრებს.
დრო: 2 ივლისი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

სამეცნიერო სესია: აკაკი წერეთელი და რუსული კოლონიალიზმი საქართველოში
2015-07-02 16:00
2 ივლისს, ხუთშაბათს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის შედარებითი ლიტერატურის ინსტიტუტი გიწვევთ აკაკი წერეთლის დაბადებიდან 175 წლისადმი მიძღვნილ სამეცნიერო სესიაზე – აკაკი წერეთელი და რუსული კოლონიალიზმი საქართველოში.
სესიაზე წარმოდგენილი იქნება სამი მოხსენება:
თამარ ლომიძე – ზოომორფული მეტაფორები აკაკი წერეთლის პოეზიაში
ლელა წიქარიშვილი – სამშობლოს გენდერული რეპრეზენტაცია აკაკი წერეთელთან და მის შემდგომ.
ცირა კილანავა – აკაკი წერეთელი და ნაციონალური დისკურსის ფორმირება
დრო: 2 ივლისი, 16:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32)
დასწრება თავისუფალია.

კონფერენცია - შესაძლებლობები ტურიზმის სფეროში ლიტვასა და საქართველოში
2015-07-02 10:00
2 ივლისს, 10:00 საათზე, ილიას სახელმწიფო უნივერსიტეტის E 301 ოთახში ჩატარდება ილიას სახელმწიფო უნივერსიტეტის და და ვილნიუსის გამოყენებითი მეცნიერებების უნივერსიტეტის ერთობლივი კონფერენცია სახელწოდებით – ”შესაძლებლობები ტურიზმის სფეროში ლიტვასა და საქართველოში” (”Opportunities in the field of tourism in Lithuania and Georgia”). კონფერენციაზე წარმოდგენილი იქნება ერთობლივად ჩატარებული კვლევების შედეგები.
კონფერენციის სრული განრიგი იხილეთ აქ.
დრო: 2 ივლისი, 10:00 საათი
ადგილმდებარეობა: ილიას სახელმწიფო უნივერსიტეტის E 301 ოთახი (ჩოლოყაშვილის გამზ. №3/5)

რატი ამაღლობელის “სიტყვის სახელოსნო”: თანამედროვე ქართული პოეზია
2015-07-01 19:00
1-ლ ივლისს, ოთხშაბათს, 19:00 საათზე, ილიაუნის თეატრში, შეხვედრების ციკლის – პოეზია და რეციტაცია – ფარგლებში, რატი ამაღლობელი სასწავლო წლის ბოლო, შემაჯამებელ შეხვედრას გამართავს. შეხვედრის თემაა “თანამედროვე ქართული პოეზია”. “სიტყვისსახელოსნოს” სტუმრები, თანამედროვე ქართველი პოეტები – დიანა ანფიმიადი, ლია ლიქოკელი, ზვიად რატიანი, გაგა ნახუცრიშვილი, პაატა შამუგია – დამსწრე აუდიტორიას თავიანთ ლექსებს წაუკითხავენ.
დრო: 1-ლი ივლისი, 19:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)
დასწრება თავისუფალია.

ზურაბ ჭიაბერაშვილი - დისკუსია თემაზე: აშშ-ის უზენაესი სასამართლოს გადაწყვეტილება ქორწინების თანასწორობის შესახებ - პოლიტიკური სამართლის ასპექტები
2015-07-01 19:00
1-ლ ივლისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ტოლერანტობის სკოლის ფარგლებში, ჩატარდება დისკუსია თემაზე: აშშ-ის უზენაესი სასამართლოს გადაწყვეტილება ქორწინების თანასწორობის შესახებ – პოლიტიკური სამართლის ასპექტები. დისკუსიას გაუძღვება ილიას სახელმწიფო უნივერსიტეტის ბიზნესის სკოლის პროფესორი ზურაბ ჭიაბერაშვილი.
დრო: 1-ლი ივლისი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

ილიაუნის ბიზნესის სკოლის პროექტი "ბიზნესის ლიდერთა სკოლა": შეხვედრა ბიზნესკომპანიებთან
2015-07-01 13:00
1-ლ ივლისს, 13:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლა, ახალი პროექტის – “ბიზნესის ლიდერთა სკოლა” – ფარგლებში, იწვევს შემდეგ კომპანიებს: “ალდაგი”, “ფორბსი”, “ბანკი რესპუბლიკა”, “ვისოლ-ჯგუფი”, “სმარტი”, “ვენდისი”, “დანკინ დონათსი” და “მერსედესი”.
დრო: 1-ლი ივლისი, 13:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. 3/5)
